
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 22P/7/2024 3824200320 13. 12. 2024 JUDr. Michaela Bebjaková ECLI:SK:OSPD:2024:3824200320.6
Uznesenie Okresný súd Prievidza vo veci starostlivosti súdu o maloleté dieťa: A. B., nar. XX.XX.XXXX, v konaní zastúpené kolíznym opatrovníkom Úradom práce, sociálnych vecí a rodiny Partizánske, pracovisko Bánovce nad Bebravou, dieťa rodičov: matky C. B., nar. XX.XX.XXXX, trvale bytom D. E. XXX/XXX, F., t.č. bytom G. XXX, štátnej občianky SR, právne zastúpenej: Advokátska kancelária JUDr. Danica Birošová, s.r.o., so sídlom Piaristická 46/276, Trenčín, IČO: 36 837 857 a otca, nebohého H. B., nar. XX.XX.XXXX, zomr. XX.XX.XXXX, v konaní o návrhu navrhovateľov: 1/ I. B., nar. XX.XX.XXXX, trvale bytom D. J. XXX/X, XXX XX H., štátneho občana SR a 2/ F. B., nar. XX.XX.XXXX, trvale bytom D. J. XXX/X, XXX XX H., štátnej občianky SR, obaja právne zastúpení: Advokátska kancelária Mgr. Karol Vlasák, s.r.o., so sídlom Jilemnického 2, 911 01 Trenčín, IČO: 52 683 729, na úpravu stretávania starých rodičov s maloletým dieťaťom, takto rozhodol: I. Súd konanie zastavuje. II. Žiaden z účastníkov n e m á nárok na náhradu trov konania. odôvodnenie: 1. Návrhom na úpravu stretávania, doručenom Okresnému súdu Prievidza dňa 16.01.2024, navrhovatelia 1/ a 2/ žiadali, aby súd upravil ich stretávanie s maloletou A. B., nar. XX.XX.XXXX tak, že navrhovatelia - starí rodičia maloletej budú oprávnení stretávať sa s maloletou každý párny týždeň v sobotu od 14.00 hod. do 17.00 hod. bez prítomnosti matky maloletého dieťaťa s tým, že maloletú si prevezmú a po ukončení stretávania odovzdajú v mieste bydliska matky. 2. Na informatívnom stretnutí matky maloletého dieťaťa, jej právnej zástupkyne, navrhovateľov a ich právneho zástupcu, za účasti kolíznej opatrovníčky a vyššej súdnej úradníčky Okresného súdu Prievidza (koordinátorky) konanom na Okresnom súde Prievidza, pracovisko Bánovce nad Bebravou dňa 07.06.2024 matka maloletého dieťaťa a navrhovatelia - starí rodičia maloletého dieťaťa zhodne žiadali konanie prerušiť. 3. Uznesením Okresného súdu Prievidza č. k. 22P/7/2024 - 48 zo dňa 10.06.2024, právoplatným dňa 12.06.2024 bolo konanie na tri mesiace prerušené. 4. Podľa § 2 ods. 1 zákona č. 161/2015 Z.z. Civilného mimosporového poriadku (ďalej len "C.m.p."), na konanie podľa tohto zákona sa použijú ustanovenia Civilného sporového poriadku, ak tento zákon neustanovuje inak. 5. Podľa § 163 ods. 1 zákona č. 160/2015 Z.z. Civilného sporového poriadku (ďalej len "C.s.p."), ak strany zhodne navrhnú prerušenie konania alebo zhodne navrhnú odročenie pojednávania, súd konanie preruší najmenej na tri mesiace.
6. Podľa § 163 ods. 2 C.s.p., ak je konanie prerušené, súd v ňom pokračuje na návrh ktorejkoľvek strany. Ak sa návrh na pokračovanie v konaní nepodá do šiestich mesiacov od právoplatnosti uznesenia o prerušení konania, súd konanie zastaví. 7. Vzhľadom k tomu, že žiaden z účastníkov nepožiadal v zákonnej lehote (do šiestich mesiacov od právoplatnosti uznesenia o prerušení konania) súd o pokračovanie v konaní, súd konanie s poukazom na § 163 ods. 2 C.s.p., zastavil. 8. O náhrade trov konania súd rozhodol podľa § 52 C.m.p., kedy žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto uzneseniu m o ž n o podať odvolanie do 15 dní od jeho doručenia prostredníctvom Okresného súdu Prievidza na Krajský súd v Žiline. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podanie možno urobiť písomne, a to v listinnej podobe alebo v elektronickej podobe. Podanie vo veci samej urobené v elektronickej podobe bez autorizácie podľa osobitného predpisu treba dodatočne doručiť v listinnej podobe alebo v elektronickej podobe autorizované podľa osobitného predpisu; ak sa dodatočne nedoručí súdu do desiatich dní, na podanie sa neprihliada. Súd na dodatočné doručenie podania nevyzýva. Podanie urobené v listinnej podobe treba predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší subjekt dostal jeden rovnopis s prílohami. Ak sa nepredloží potrebný počet rovnopisov a príloh, súd vyhotoví kópie podania na trovy toho, kto podanie urobil. Ak zákon na podanie nevyžaduje osobitné náležitosti, v podaní sa uvedie, ktorému súdu je určené, kto ho robí, ktorej veci sa týka, čo sa ním sleduje a podpis. Ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci.

